 Izizalwane zeZimbabwe Ezifunda Kwamanye Amazwe Ziphethe Amagabha AvuzayoNkhwenkwezi 11, 2017Inyanga ka Nkwenkwezi minyaka yonke ivame ukuba labafundi abadabuka eMelika lemazweni atshiyeneyo abagqiba izifundo ezama degree ayehlukeneyo.Esikhathini esinengi kwenziwa imikhosi yokuphiwa izicoco zokugqiba lezo zifundo okubizwa ngeSilungu ngokuthi ngama graduations.UNkosazana Musawenkosi Ndlovu, oyisizalwane seZimbabwe esihlala kwele Melika ogqibe izifundo zakhe ekholitshi le University of the District of Colombia esigodlweni eWashington D.C, uthi kulomehluko wemfundo yeMelika leye Zimbabwe.UMaNdlovu uthi umehluko okhona yikuthi ungafunda kweleMelika uyathola ithuba lokufunda lokho okufisa ukukufunda, hatshi lokho okwenzakala kwele Zimbabwe, okokuthi ungaqeda imfundo yakho esikolo, ku Ordinary Level, ngeke uthole ithuba lokuya ekholitshini.UMaNdlovu uqhubeke esithi into esiza kakhulu ngokufunda kwele Melika yikuthi ithuba likhona lokuthi uma usugqibe izifundo zakho kwele Melika kulesiqiniseko sokuthi uzawuthola umsebenzi owufundeleyo.Uma usuqedile ngemfundo yakho kwele Melika ukuthola umsebenzi owufundileyo akukhathazi. Esikhathini esinengi, abafundi kwele Melika bayathola ithuba lokusebenza ama internships uma sebeqedile ngezimfundo zabo.UMongameli Donald Trump weMelika uthi isifiso sakhe ngesokuthi amankampani elizwe lakhe aqhakathekise ukuqala ukuqhatsha izizalwane zeMelika engakakhangeli izizalwane zamanye amazwe.UMaNdlovu uphinde waphatha udaba lolu wathi ubona ngani abafundi abadabuka kwamanye amazwe abazabe beqeda imfundo kuleso sikhathi lapho uTrump azabe ekhokhela ilizwe leMelika, bazabe bebhekana lodubo.UNkosazana Zandile Mpofu, oyisizalwane seZimbabwe osehlala kweleSouth Africa, laye ofunde ekholitshini eliphandle kwelizwe lakhe lomdabu, ogqibe izifundo zedegree elezemithetho, i-Bachelors Degree in Law, ekholitshi leUniversity of Kwazulu Natal, yena uthi akaziboni ebuyela kwele Zimbabwe.Bobabili bayavumelana labasakhulayo abanengi abayizizalwane zeZimbabwe ezilombono wokuthi njengoba inotho yelizwe isesimeni esibi, njalo elizweni kungela mali lemisebenzi, ukufunda akubasizi. 